《冬日过良坑见冈东望沧海隐隐见渔村有感时避》
宋代·舒岳祥

平陆人烟险，渔舟家口肥。
青天围篛笠，白雨澣蓑衣。
静钓鸥分石，寒归雪满扉。
磻溪有恨事，严濑本忘机。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。